text: রাজশাহীতে পুলিশ বাসে বাড়ি ফিরছেন ছুটিপ্রাপ্ত পুলিশ | স্বাধীন নিউজ
  হোম আইন আদালত রাজশাহীতে পুলিশ বাসে বাড়ি ফিরছেন ছুটিপ্রাপ্ত পুলিশ
  রাজশাহীতে পুলিশ বাসে বাড়ি ফিরছেন ছুটিপ্রাপ্ত পুলিশ
  রাজশাহী,প্রতিনিধি
  রাজশাহী পুলিশ লাইন্স হতে ছুটিপ্রাপ্ত পুলিশদের নিয়ে দুপুরে বিভিন্ন গন্তব্যে চারটি বড় বাস ও একটি মাইক্রোবাস রওনা দিয়েছে।
  করোনা ভাইরাসের এ পরিস্থিতিতে ছুটিপ্রাপ্ত পুলিশদের যাতায়াতের সুবিধার্থে পুলিশ সার্ভিস বাস চালু করেছে রাজশাহী জেলা পুলিশ। ছুটিপ্রাপ্ত পুলিশদের বাসে করে বাড়ি পৌঁছে দেয়া হচ্ছে এমনকি ছুটি শেষে সেই বাসেই আবার ফিরিয়ে আনা হবে তাদের ।
  রাজশাহী জেলা পুলিশ সূত্রে জানা গেছে, কোভীড-19 মহামারির কারণে সংকটময়, ভয়াবহ পরিস্থিতি বিরাজ করছে সারাদেশে । সঙ্কট থেকে পরিত্রাণ পেতে উপযোগী পদক্ষেপ হলো যতটা সম্ভব গণপরিবহন এড়িয়ে চলা। তাই পবিত্র ঈদ-উল-আযহা উপলক্ষে ছুটিপ্রাপ্ত রাজশাহী জেলা পুলিশদের যাতায়াতের সুবিধার্থে এই বিশেষ বাস চালু করা হয়েছে।
  রাজশাহী জেলার পুলিশ সুপার (এসপি) এ বি এম মাসুদ হোসেনের উদ্যোগে এই বিশেষ বাস সার্ভিস চালু করা হয়েছে । অতিরিক্ত পুলিশ সুপার মো. ইফতেখায়ের আলম বিষয়টি স্বাধীন নিউজ-কে নিশ্চিত করেছেন।